Tranbjerg. 14/5-2023

Information vedr. etablering af kunstgræsbanen på Grønløkke alle’

Kære medlemmer, frivillige, sponsorer og bidragsydere.

Jeg kan hermed meddele at AIA-Tranbjerg fodbold d. 12/5, har modtaget den endelige byggetilladelse fra Teknik og Miljø, Aarhus kommune.

Dette betyder at anlægsarbejdet af banen påbegyndes d. 21. maj og forventes afsluttet i slutningen af august.

Det er som formand en kæmpe glæde endelig at kunne videregive denne besked. Jeg ved at banen har været ventet med spænding og ventetiden har krævet stor tålmodighed fra vores medlemmer.

Jeg vil gerne benytte muligheden for at takke alle de personer og bidragsydere, der har hjulpet med det foreløbige arbejde. Det er takket være jer, at vi som klub inden længe kan lade bolden rulle på vores egen kunstgræsbane.

Når arbejdet på og omkring den eksisterende grusbane påbegyndes, er området opmærket som officiel byggeplads. Det er yderst vigtigt at respektere de opsatte afspærringer og følge evt. skriftlige information der er på området. Jeg vil gerne opfordre til at vi, ung som gamle, minder hinanden herom, og at vi ser hinandens sikkerhed som et fælles ansvar.

Information vedr. indvielse og betingelser for brug af banen vil blive meldt ud, i løbet af sommeren.

På vegne af

Bestyrelsen og Kunstgræsudvalgt

Formand

AIA-Tranbjerg Fodbold

Morten Eaton Mølgaard